**Eric Thore Nystrom** (s. 14. helmikuuta 1983 Syosset, New York, Yhdysvallat) on yhdysvaltalainen entinen jääkiekkoilija. Nystrom pelasi sekä laita- että keskushyökkääjänä. Hän pelasi urallaan kymmenen kautta NHL-liigassa.

Ura
---

Nystrom kuului kaudet 1999–2001 USA Hockey National Team Development Programin joukkueeseen, joka pelasi NAHL- ja USHL-liigoja. Kehitysohjelman päämaja sijaitsi Ann Arborissa, ja kaudeksi 2001–2002 Nystrom siirtyi kaupungissa olevan Michiganin yliopiston joukkueeseen NCAA:n alaiseen CCHA-liigaan. Ensimmäisellä kaudellaan Nystrom valittiin CCHA:n tulokkaiden tähdistökentälliseen. Calgary Flames varasi hänet varaustilaisuuden kymmenentenä pelaajana kesällä 2002. Nystrom halusi suorittaa vapaiden taitojen tutkintonsa loppuun Michiganissa, ja hän pelasi yliopistojoukkueessa lopulta neljä kautta. Viimeisellä kaudellaan Nystrom toimi joukkueen kapteenina, ja hänet valittiin kauden päätteeksi CCHA:n parhaaksi puolustavaksi hyökkääjäksi. Michigan voitti neljän kauden aikana kolmasti CCHA:n mestaruuden: 2002, 2003 ja 2005.

Kaudeksi 2005–2006 Nystrom siirtyi Flamesin organisaatioon. Hän pelasi ensimmäisen sopimuskautensa AHL-joukkue Omaha Ak-Sar-Ben Knightsissa, mutta pääsi pelaamaan myös kaksi NHL-ottelua. Nystrom teki NHL-debyyttinsä 10. lokakuuta 2005 Colorado Avalanchea vastaan. Kaudella 2006–2007 hän pelasi vain 12 ottelua farmissa olkapäävamman takia. Kauden 2007–2008 Nyström aloitti AHL:n Quad City Flamesissa, mutta hänet nostettiin lokakuussa Calgaryn kokoonpanoon. Ensimmäisen maalinsa hän teki 30. lokakuuta 2007 Nashville Predatorsia vastaan. Hän pelais lopulta tulokaskaudellaan 44 ottelua tehoin 3+7=10. Ensimmäinen kokonainen NHL-kausi Nystromille oli 2008–2009.

Kauden 2009–2010 jälkeen Nystrom teki kolmen vuoden sopimuksen Minnesota Wildin kanssa. Nystrom pelasi kuitenkin vain yhden kokonaisen kauden Wildissä, sillä Dallas Stars hankki hänet kauden 2011–2012 alussa. Wild lähetti Nystromin farmiin Houston Aerosiin kauden alussa, ja tätä ennen hän oli pelannut 240 perättäistä NHL-ottelua. Stars hankki hänet, koska joukkueen palkkakustannukset olivat alle NHL:n palkkalattian.

Maajoukkue
----------

Nystrom oli aikoinaan ikäkausimaajoukkueiden vakionimiä. Hän pelasi alle 20-vuotiaiden MM-kilpailuissa 2002 ja 2003 sekä alle 18-vuotiaiden MM-kilpailuissa 2001. Nystrom ei voittanut näistä mitaleita.

Keväällä 2010 Nystrom oli mukana myös miesten MM-kilpailuissa.

Muuta
-----

Nystrom on toisen polven NHL-pelaaja. Hänen isänsä Bob Nystrom pelasi 900 ottelua New York Islandersissa ja voitti neljä Stanley Cupia. Bob oli syntyjään ruotsalainen, mutta kasvoi Kanadassa ja on maan kansalainen. Eric Nystrom pelasi nuorena myös jalkapalloa ja baseballia.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1999–2000 | US NTDP | NAHL | 55 | 7 | 16 | 23 | 57 | – | – | – | – | – |
| 2000–2001 | US NTDP | USHL | 23 | 5 | 5 | 10 | 50 | – | – | – | – | – |
| 2001–2002 | Univ. of Michigan | NCAA | 39 | 18 | 12 | 30 | 36 | – | – | – | – | – | JMM | 7 | 0 | 0 | 0 | 0 |
| 2002–2003 | Univ. of Michigan | NCAA | 39 | 15 | 11 | 26 | 24 | – | – | – | – | – | JMM | 7 | 1 | 2 | 3 | 2 |
| 2003–2004 | Univ. of Michigan | NCAA | 43 | 10 | 12 | 22 | 50 | – | – | – | – | – |
| 2004–2005 | Univ. of Michigan | NCAA | 38 | 13 | 19 | 32 | 33 | – | – | – | – | – |
| 2005–2006 | Omaha Ak-Sar-Ben Knights | AHL | 78 | 15 | 18 | 33 | 37 | – | – | – | – | – |
|  | Calgary Flames | NHL | 2 | 0 | 0 | 0 | 0 | – | – | – | – | – |
| 2006–2007 | Omaha Ak-Sar-Ben Knights | AHL | 12 | 2 | 0 | 2 | 0 | 5 | 0 | 0 | 0 | 2 |
| 2007–2008 | Quad City Flames | AHL | 18 | 4 | 3 | 7 | 15 | – | – | – | – | – |
|  | Calgary Flames | NHL | 44 | 3 | 7 | 10 | 48 | 7 | 0 | 0 | 0 | 2 |
| 2008–2009 | Calgary Flames | NHL | 76 | 5 | 5 | 10 | 89 | 6 | 2 | 2 | 4 | 0 |
| 2009–2010 | Calgary Flames | NHL | 82 | 11 | 8 | 19 | 54 | – | – | – | – | – | MM | 6 | 0 | 0 | 0 | 4 |
| 2010–2011 | Minnesota Wild | NHL | 82 | 4 | 8 | 12 | 30 | – | – | – | – | – |
| 2011–2012 | Dallas Stars | NHL | 74 | 16 | 5 | 21 | 24 | – | – | – | – | – |
|  | Houston Aeros | AHL | 1 | 0 | 0 | 0 | 0 | – | – | – | – | – |
| 2012–2013 | Stavanger Oilers | Norja | 6 | 4 | 10 | 14 | 6 | – | – | – | – | – |
|  | Dallas Stars | NHL | 48 | 7 | 4 | 11 | 61 | – | – | – | – | – |
| 2013–2014 | Nashville Predators | NHL | 79 | 15 | 6 | 21 | 60 | – | – | – | – | – |
| 2014–2015 | Nashville Predators | NHL | 60 | 7 | 5 | 12 | 15 | – | – | – | – | – |
| 2015–2016 | Nashville Predators | NHL | 46 | 7 | 0 | 7 | 20 | 1 | 0 | 0 | 0 | 2 |
|  | Milwaukee Admirals | AHL | 2 | 1 | 0 | 1 | 0 | – | – | – | – | – |
| 2016–2017 | Stavanger Oilers | Norja | 8 | 1 | 3 | 4 | 8 | 14 | 4 | 8 | 12 | 55 |
| 10 kautta | yhteensä | NHL | 593 | 75 | 48 | 123 | 401 | 14 | 2 | 2 | 4 | 4 |

Lähteet
-------

1. 1 2 3  Eric Nystrom *Legends of Hockey*. Hockey Hall of Fame and Museum. Viitattu 10.7.2010. (englanniksi)
2. 1 2 3  Borenstein, Jack: This Nystrom looks to make own NHL impression *Jewish Tribune*.  1.12.2007. Viitattu 10.7.2010. (englanniksi)[vanhentunut linkki]
3. ↑  Calgary assigns Nystrom to Ak-Sar-Ben Knights *OurSports Central*.  17.10.2005. Viitattu 10.7.2010. (englanniksi)
4. ↑  Andresen, Glen: Wild Signs LW Eric Nystrom *wild.com*.  1.7.2010. Minnesota Wild Hockey Club. Viitattu 10.7.2010. (englanniksi)
5. ↑  Brehm, Mike: Stars trade for Wild's Eric Nystrom *USA Today*.  12.10.2011. Gannett Co. Inc. Viitattu 26.10.2011. (englanniksi)

Aiheesta muualla
----------------

* Eric Nystrom The Internet Hockey Databasessa (englanniksi)
* Eric Nystrom *Elite Prospects*. Everysport Media Group AB.  (englanniksi)
* Eric Nystrom Jatkoaika.comissa (Internet Archive)